Varhaiskasvatuksen maahanmuuttajatyön kehittämisjaosto / Varhaiskasvatuksen 
neuvottelukunta

Asettaminen	
	Varhaiskasvatuksen neuvottelukunta on asettanut varhaiskasvatuksen maahanmuuttajatyön kehittämisjaoston. Varhaiskasvatuksen neuvottelukunnan toiminnan järjestämisestä säädetään valtioneuvoston asetuksella 524/2004 varhaiskasvatuksen neuvottelukunnasta. 	

Toimikausi	
	 23.3.2007 – 31.10.2007	

Tausta	
	Valtioneuvosto on 17.2.2005 asettanut varhaiskasvatuksen neuvottelukunnan, jonka tavoitteena on tukea varhaiskasvatuksen laaja-alaista kehittämistä. Neuvottelukunnan tehtävänä on edistää ja yhteen sovittaa yhteistyötä eri hallinnonalojen, järjestöjen, tutkimus- ja koulutuslaitosten, kuntien ja muiden tahojen kesken. 

Varhaiskasvatuksen neuvottelukunnasta annetun valtioneuvoston asetuksen mukaan neuvottelukunta voi kutsua tilapäisiä tai pysyviä asiantuntijoita sekä asettaa keskuudestaan jaostoja. Varhaiskasvatuksen maahanmuuttajatyön kehittämisjaosto hyödyntää työskentelyssään varhaiskasvatuksen neuvottelukunnan sekä taustaorganisaatioidensa asiantuntemusta ja se voi myös kutsua asiantuntijoita kuultavaksi. Jaosto raportoi työskentelystään varhaiskasvatuksen neuvottelukunnalle. Jaosto tuottaa materiaalia neuvottelukunnan Varhaiskasvatuksen visioasiakirjaan.	

Tavoitteet   	
	Varhaiskasvatuksen neuvottelukunnan yhteydessä toimivan varhaiskasvatuksen maahanmuuttajatyön kehittämisjaoston tavoitteena on koota tietoa ja tehdä ehdotuksia  varhaiskasvatuksen maahanmuuttajatyön kehittämiseksi.

Tehtävä     	
	Varhaiskasvatuksen maahanmuuttajatyön kehittämisjaoston tehtävänä on:
 
-	koota jaoston ja varhaiskasvatuksen neuvottelukunnan jäsenten asiantuntemuksen ja tietämyksen pohjalta varhaiskasvatuksen maahanmuuttajateemaan liittyvää tietoa valtakunnallisesti merkittävistä eri toimijatahojen tutkimus- ja kehittämishankkeista, selvityksistä, arvioinneista ja muista toimenpiteistä.
-	tehdä esityksiä maahanmuuttajataustaisten lasten varhaiskasvatuksen kehittämiseksi
-	tehdä ehdotukset varhaiskasvatuksen henkilöstön maahanmuuttajaosaamisen kehittämiseksi
-	kartoittaa nykytilanne maahanmuuttajataustaisten henkilöiden koulutusmahdollisuuksista varhaiskasvatuksen ammatteihin.
-	tehdä ehdotuksia varhaiskasvatuksen maahanmuuttajatyön pitkäjänteiseksi kehittämiseksi; luoda suuntaviivat tuleville kehittämistoimille varhaiskasvatuksen visioasiakirjaan. 	
		
Organisointi	
	Puheenjohtaja:
 Ylitarkastaja Tarja Kahiluoto, STM
	
Jäsenet:
Erikoissuunnittelija Leena-Maija Qvist, työministeriö
Erikoissuunnittelija Jukka Niskanen, työministeriö
Erityisneuvonantaja Satu Heikkinen, opetusministeriö
Ylitarkastaja Kristiina Ikonen, Opetushallitus
Erikoissuunnittelija Päivi Lindberg,  Stakes
Erityislastentarhanopettaja Anita Vataja, Espoon kaupunki
Koordinaattori Kirsti Haario, Kajaanin kaupunki            

Sihteeri:
Suunnittelija Niina Remsu, Mannerheimin lastensuojeluliiton Lasten ja Nuorten Kuntoutussäätiö. 

Jaosto voi kuulla tarpeelliseksi katsomiaan asiantuntijoita.	

Kustannukset ja rahoitus	
	
Jaoston kustannukset maksetaan momentilta 33.01.21.

Matkakustannusten korvaamiseen sovelletaan valtion virka- ja työehtosopimusta matkakustannusten korvaamisesta. 

Kokous- ja sihteeripalkkioiden osalta noudatetaan sosiaali- ja terveysministeriön voimassa olevaa päätöstä maksettavista komiteapalkkioista. Erillistä ansionmenetyskorvausta ei makseta.

	
	
LIITTEET	
	Muistio tasa-arvolain mukaisesta tasa-arvokiintiön poikkeamisesta	

JAKELU 	
	Jaoston jäsenet
Varhaiskasvatuksen  neuvottelukunta	

TIEDOKSI	
	Peruspalveluministeri Hyssälä
Valtiosihteeri Savolainen
Erityisavustaja Tallavaara
Sosiaali- ja terveysministeri Haatainen
Erityisavustaja Norrmén
Kansliapäällikkö Välimäki
Lapsiasiavaltuutettu Aula
STM
- 	HAO
- 	PSO
- 	KVT
- 	Kirjaamo
-		HARE